recursal/SuperWikiNEXT-32B huggingface dataset:
**Slittungene** var en norsk opprørsflokk, stiftet 1217 i Marker av presten Benedikt, kalt Bene skinnkniv (d. 1222), som utga seg for å være sønn av Magnus Erlingsson. Mennene som fulgte Bene, var fattigfolk med dårlige klær. Dette var ifølge Sturla Tordsson, forfatteren av Håkon Håkonssons saga, grunnen til at flokken ble kalt slittunger.

Slittungene ble slått på Gunnarsbø ved Tønsberg våren 1218 av baglerne, ledet av lendmannen Arnbjørn Jonsson, men lederen Bene kom seg unna. Like etter kom slittungene til Oslo, og ranet byen og gjorde hærverk. Siden dro de til Halland i Danmark (nå en del av Sverige) og herjet der.
I 1219 ble slittungene slått av baglerne og birkebeinerne i fellesskap.
Bene ble drept av birkebeinerne ved Øyeren i 1222.

Navnet slittunger kan muligens stamme fra gårdsnavnet Slitu i Eidsberg.

Referanser
----------

1. ↑  Håkon Håkonssons saga, kap. 33
2. ↑  Håkon Håkonssons saga, kap. 34
3. ↑  Håkon Håkonssons saga, kap. 35-36
4. ↑  Håkon Håkonssons saga, kap.78

  


|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki
 |
**Tommie Eriksen** (født 7. oktober 1970 i Oslo) er en norsk tidligere ishockeyspiller og Amerikansk fotballspiller. Han spilte i Norge for Furuset, Vålerenga og Landslaget. Han spilte back men kunne også spille løper.

Eriksen ble draftet av Hartford Whalers i ellevte runde (som nummer 225 totalt) i 1990. Han spilte juniorhockey for Prince Albert Raiders, Swift Current Broncos og Spokane Chiefs, alle i WHL. Han spilte også en kamp for Springfield Indians i AHL. 

Den 19. januar 1995 mistet Eriksen besinnelsen under en seriekamp mellom Stjernen og Vålerenga. Etter først å ha knekt kølla mot beskyttelsesglasset med gjentatte slag, kastet han den opp på tribunen og skadet to tilskuere. Eriksen ble først utestengt fra all idrett i ett år, men dommen ble omgjort til åtte måneder. Han fikk også 60 dagers ubetinget fengsel. 

Eriksen begynte å trene og spille Amerikansk fotball i Vålerenga Trolls fram til 1998. Tiltross av utestengelse i et år fra all organisert idrett fra forbundet, men fikk trene i Vålerenga Trolls som ikke var medlem av Norges idrettsforbund og olympiske og paralympiske komité på denne tiden. Eriksen var tilbake i Vålerenga under NM i ishockey 1996 og spilte tre finalekamper mot Storhamar for han la opp som aktiv.

Referanser
----------

1. ↑  «Fyll og slagsmål». *Dagbladet* 3. juni 2008
2. ↑  «To måneder for Tommie Eriksen». *Dagbladet* 18. mars 1997

Eksterne lenker
---------------

* (en) Tommie Eriksen – Hockeydb.com Rediger på Wikidata

* (en) Tommie Eriksen – Eliteprospects.com Rediger på Wikidata
Et **mesopredatorutbrudd** er (i henhold til en hypotese) innen økologien et fenomen (situasjon) der populasjonene av mellomstore predatorer øker hurtig i et økosystem, som følge av at en større toppkonsument har blitt fjernet (og med det opphører undertrykkelsen av mellomstore predatorer). Slike hurtige økninger i bestandene av mesopredatorer kan føre til plutselige strukturelle endringer i økosystemene, etter som mesopredatorene antar nye roller som vil gi større påvirkning på miljøet. Økende populasjoner av mesopredatorer øker for eksempel presset på byttedyrene, med dertil synkende bestander. Sammenlignet med økosystemer der toppkonsumentene er intakte, så vil et mesopredatorutbrudd som regel føre til mindre biologisk mangfold.

Et eksempel på mesopredatorutbrudd kan være bavianenes ekspansjon mange steder i Afrika, som følge av tilbakegangen av toppkonsumenter (spesielt løve, leopard og flekkhyene). Ekspansjonen har ført til en rekke konflikter med mennesker, fordi bavianene raider avlingene deres. En annen er gullsjakalens plutselige ekspansjon i Europa. Krofel *et al.* (2017) har testet en hypotese, som hevder at tap av toppkonsumenten ulv er årsaken, og i sju av åtte tilfeller bekreftes hypotesen, i en studie som ble gjennomført i Bulgaria og Serbia.

Se også
-------

* Predasjon.

Referanser
----------

1. ↑  Stephen Carpenter (2018) Mesopredator release. Encyclopædia Britannica. Besøkt 2018-03-17
2. ↑  Taylor, R. A. Ryan, S. J. Brashares, J. S. & Johnson, L. R. (2016). Hunting, food subsidies, and mesopredator release: the dynamics of crop‐raiding baboons in a managed landscape. *Ecology*, **97**(4), 951-960. doi: 10.1890/15-0885.1
3. ↑  Krofel, M. Giannatos, G. Ćirovič, D. Stoyanov, S. & Newsome, T. M. (2017). Golden jackal expansion in Europe: a case of mesopredator release triggered by continent-wide wolf persecution?. *Hystrix: Italian journal of mammalogy*, **28**(1), 1-7 doi: 10.4404/hystrix-28.1-11819

Eksterne lenker
---------------

* *Artikkelen har ingen egenskaper for offisielle lenker i Wikidata*

  


|  |  |
| --- | --- |
| Oppslagsverk/autoritetsdata | Encyclopædia Britannica
 |
**White Waltham Airfield** (ICAO: **EGLM**) er en operativ flyplass for generell aviation, beliggende i White Waltham, 3.7 km. sydvest for Maidenhead i Windsor and Maidenhead i Berkshire, England. Den store gressbelagte flyplass er best kjent og assosieres med Air Transport Auxiliary fra 1940 til 1945, men den har også en betydelig historie i før-krigstidens øvelsesflyvning. Krigstidens og etterkrigstidens bruk av RAFs til et testsenter av Fairey- og Westland-fabrikkene. Midt på 1950-tallet var den hovedkvarteret for RAFs *Home Command*. Den er nå i privat eie og er hjemstedet for Storbritannias største flyklubb, *West London Aero Club*.

Operativ historie
-----------------

Flyplassen ble tatt i bruk i 1928 da de Havillands familie kjøpte en gresslette til bruk for selskapets flyskole, *Havilland Flying School*. I 1938 ble plassen tatt over av regjeringen og under andre verdenskrig ble den basen til *Air Transport Auxiliary* fra organisasjonen ble opprettet tidlig i 1940 til den ble avviklet 30. november 1945.. ATA arrangerte en storslått forestilling på White Waltham den 29. september 1945 som ble åpnet av Lord Beaverbrook og som kunne fremvise en minneverdig utstilling av allierte og tyske fly, inklusive en Seafire Mk45. Etter krigen ble plassen også brukt av Fairey Aviation og senere Westland Helicopters som monterte og testet fly bygget ved deres fabikk i Hayes. Dette omfattet Fairey FB-1 Gyrodyne (1947), Fairey Jet Gyrodyne (1954), Fairey Ultralight (1955), Fairey Rotodyne (1957) og Westland Scout (1960) samt Westland Wasp (1962). Prototypen til Fairey Gannet ble først fløyet fra Aldermaston, men produksjonen av fly ble fullført og først fløyet fra White Waltham. Et eksemplar er for tiden lagret på plassen.

Prins Philip, Hertugen av Edinburgh lærte å fly på White Waltham i 1952, da han fløy en de Havilland Chipmunk.

Plassen ble under RAFs kontroll frem til 1982, da den ble kjøpt av nåværende eiere. Frem til 2007 var den base for *Thames Valley & Chiltern Air Ambulance*s helikoptre.

Referanser
----------

1. ↑  Sturtivant, P.67
2. ↑  Sturtivant, P.192
Anjala gård hvor møtet som senere ble kjent som Anjalaforbundet fant sted

**Anjalaforbundet** ble stiftet på godset Anjala den 12. august 1788 og var en sammensvergelse av finske og svenske adelige offiserer rettet mot den svenske kongen Gustav III under den russisk-svenske krig (1788–1790). Den russiske herskerinnen Katarina den store avviste kretsens fredsforslag og den svenske kongen klarte å isolere gruppen politisk, men flere av de såkalte *anjalamennene* fikk innflytelse over utviklingen i den finske delen av riket under finskekrigen (1808–1809).

Litteratur
----------

* Juva, E. W. *Finlands väg från Nystad till Fredrikshamn 1721-1809* (1947)
* Sandström, Allan *Officerarna som fick nog – Anjalamännen och Gustaf III:s ryska krig 1788-1790* (1996), ISBN 91-7195-125-3

Eksterne lenker
---------------

* Historieblogg om Anjalaforbundet (svensk) Arkivert 5. mars 2016 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Store Danske Encyklopædi **·** Uppslagsverket Finland **·** Encyclopædia Britannica
 |
**Junio Valerio Borghese** (født 6. juni 1906 i Artena, Kongeriket Italia, død 26. august 1974 i Cádiz, Spania) var en kommandør i den italienske marinen under regimet til Benito Mussolini og hans fascistiske styresett.

Borghese ble først utdannet i London i England, og fra 1923 gikk han ved den kongelige italienske marine-akademiet (Accademia Navale) i Livorno.[] I 1929 begynte Borghese på sin sjømilitære karriere som kadett. I 1933 var Borghese kommandør på en ubåt. Under Italias innblanding i den spanske borgerkrigen på 1930-tallet, hadde Borghese kommandoen over ubåten Iride, hvor han angivelig mistet to sjøfolk etter at hans enhet havnet i konflikt med den britiske destroyeren HMS «Havoc».[]

Den 18. desember 1941 utførte Borghese et dristige raid i Alexandria der hans ubåt sterkt skadet de to slagskipene HMS «Valiant» og HMS «Queen Elizabeth» fra det britiske Royal Navy, samt at han skadet to andre skip som lå i samme havn. Han var også en fremtredende fascistisk politiker i etterkrigstidens Italia.[] Som krigshelt og på grunn av hans støtte til fascismen, ble Borghese en gallionsfigur for pro-fascistiske anti-kommunistiske grupperinger i Italia i den umiddelbare etterkrigstiden.[]

Referanser
----------

1. 1 2   Munzinger Personen, oppført som Junio Valerio Fürst Borghese, Munzinger IBA 00000007807, besøkt 9. oktober 2017[Hentet fra Wikidata]
2. 1 2   TracesOfWar, TracesOfWar person ID 83496[Hentet fra Wikidata]
3. 1 2   The Peerage, The Peerage person ID p5943.htm#i59426, oppført som Michele Michahelles[Hentet fra Wikidata]
4. ↑   The Peerage person ID p5943.htm#i59426, besøkt 7. august 2020[Hentet fra Wikidata]
5. 1 2 3 4 5 6   The Peerage[Hentet fra Wikidata]

  


|  |  |
| --- | --- |
| Oppslagsverk/autoritetsdata | Encyclopædia Universalis **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ICCU **·** Munzinger (iba)
 |

Portal: Andre verdenskrig
Fontainebleau mars 1955. Foto: Samuel Gottscho 
Fontenen
**Fontainebleau Miami Beach** (også kjent som **Fontainebleau Hotel**) er et hotell i Miami Beach, USA. Det ble tegnet av arkitekten Morris Lapidus. Hotellet på tolv etasjer og som hadde 554 gjesterom åpnet 20. desember 1954. 

Fontainebleau besto opprinnelig av en bygning, Chateau Tower. I 1962 sto Versailles Tower ferdig nord for Chateau Tower. I 2005 sto Trésor Tower ferdig. I 2006 ble deler av hotellet stengt i forbindelse med en omfattende omgjøring, utvidelse og modernisering. Arbeidet var ferdig i november 2008 hvor også Sorrento Tower var ferdig.

Fontainebleau Miami Beach hotel består idag av fire bygninger, som til sammen har 1504 hotellrom. Disse hotellrommene fordeler seg slik: Chateau 539, Versailles 307, Trésor 402 og Sorrento 256.

* Chateau Tower, den første bygningen, sto ferdig i 1954.Chateau Tower, den første bygningen, sto ferdig i 1954.

Referanser
----------

1. ↑  *Lapidus Fontaineblau*. Lapid. s. 12, 24. ISBN 978-0-692-07277-6.
2. ↑  *Lapidus Fontainebleau*. s. 65. ISBN 978-0-0692-07277-6 Sjekk `|isbn=`-verdien: length (hjelp).
3. ↑  «Search Result | EMPORIS». *www.emporis.com*. Besøkt 11. august 2019.
4. ↑  «Fontainebleau Miami Beach». *Hotelmanagement* **(engelsk)**. Besøkt 11. august 2019.
**Junie Hoang** (født 16. juli 1971) er scenenavnet til **Huong Hoang**. Hun er en amerikansk skuespiller av vietnamesisk opprinnelse, født i Saigon.

Ifølge filmnettstedet Internet Movie Database spilte hun i sin første TV-serie i 1996; *Weeknight Edition*, og hadde en liten rolle i sin første spillefilm i 2003; *Single and Dealing with It*.

I 2011 saksøkte hun nettstedet Internet Movie Database for å henvist til hennes fødselsdato, hvilket nettstedet gjør med samtlige skuespillere. I søksmålet hevdet skuespilleren at nettstedet hadde «krenket hennes rett til privatliv og gjort henne sårbar for den ‘tøylesløse’ aldersdiskrimineringen som råder i Hollywood, ved å avsløre at hun er 40 år gammel.» Hennes søksmål ble opprinnelig levert under det anonyme navnet «Jane Doe», men hennes egentlige navn ble avslørt, sammen med fødselsdatoen, i en påfølgende rettsprosess den 6. januar 2002 etter at en dommer i Seattle hadde avvist søksmålet under begrunnelsen at skuespilleren ikke hadde grunnlag for å fortsette med en anonym klage.

Referanser
----------

1. ↑   www.smh.com.au[Hentet fra Wikidata]
2. ↑  Kenneally, Tim; Pamela Chelin (6. januar 2012): "«IMDB ‘Jane Doe’ plaintiff reveals her real name»[*død lenke*], *Chicago Tribune*
3. ↑  Værvågen, Tone B. (7. januar 2012): «Avslørte skuespillers alder - ble saksøkt», *Aftenposten*
4. ↑  «Actress who anonymously sued Amazon, Internet Movie Database for revealing age IDs herself»[*død lenke*]. The Washington Post. Associated Press. 6. januar 2012
5. ↑  «Amazon Age Lawsuit Actress Identifies Herself», Sky News UK

Eksterne lenker
---------------

* (en) Junie Hoang på Internet Movie Database Rediger på Wikidata

* (en) Junie Hoang på AllMovie Rediger på Wikidata

* (en) Junie Hoang hos The Movie Database Rediger på Wikidata
Kart over Ninivesletten (fargelagte områder) i provinsen Ninawa
**Ninevesletten** (gammelsyrisk: Shalwa d-Ninwe ܫܠܒܐ ܕܢܝܢܘܐ, Deshta d-Ninwe ܕܫܬܐ ܕܢܝܘܐ ) ligger i nordlige delen av provinsen Ninawa i nordlige Irak.

Området har en sammensatt befolkning av minoritetsgrupper som yazidier, shabaker, assyrere (syrianere og kaldéere), foruten turkmenere,arabere og kurdere. Området, som sommeren 2014 ble erobret av islamistorganisasjonen ISIL er omstridt. Den kurdiske regionale regjering hevder at dette er en naturlig del av Kurdistan, mens turkmenske organisasjoner hevder det er en del av Turkmeneli og assyrere i eksil vil opprette en assyrisk republikk her.

Ninevesletten har vært behersket av store sivilisasjoner som mederne, babylonerne, assyrerne,perserne og mange andre i århundrenes løp. Området rommer ruiner av mange historiske byer som Nineve, Nimrud (Calah) og Dur-Sharrukin. De gammeltestamentlige profetene Jona og Nahum anses å være begravet her.

Assyrernes kulturelle tradisjoner lever videre på Ninevesletten. I området tales det fortsatt arameisk, som var det offisielle språket i det assyriske rike. Men det arameisk som tales på Ninevesletten inneholder også mange ord som har sine røtter i akkadisk, som var det eldste assyriske språket. I området finnes byer, kirker og kloster som er godt over tusen år gamle. Assyrerne på Ninevesletten tilhører for det meste den kaldeisk-katolske kirke, den syrisk-katolske kirke og den syrisk-ortodokse kirke. En liten del tilhører Østens assyriske kirke.

Noen byer på Ninevesletten
--------------------------

* Tel Keppe
* Bakhdida
* Bartella
* Alqosh
* Karamles
* Tel Skuf
* Batnaya
* Baqofah

Referanser
----------

1. ↑   «Kristna kan få eget område i Irak», *Metro.se* 15. mars 2007
2. 1 2  «Chaldean Chamber of Commerce». Chaldeanchamber.com. Besøkt 10. juli 2011. [*død lenke*]
3. ↑  «Assyrian Identity In Ancient Times And Today'» (PDF). Besøkt 10. juli 2011.
4. ↑  Khan, Geoffrey: «Remarks on the Historical Background of the Modern Assyrian Language», University of Cambridge

Eksterne lenker
---------------

* Kart 1 *Ninevesletten*
* Kart 2 *Forslag: Nineveh Plain Administrative Unit*

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Ask Helland-Hansen** (født 1993) er en tidligerenorsk volleyballspiller,som ble toppscorer i Mizunoligaen i sesongen 2019/20. I avslutningen av sin karriere spilte han diagonal for TIF Viking. Helland-Hansen spilte i en årrekke for Nyborg fra Bergen, men har spilte mellom 2016 og 2019 for Randaberg. I sesongen 2018/19, da Randaberg kom til finalen både i sluttspillet og cupen, var Helland-Hansen den tredje mestscorende spilleren i Mizunoligaen, bak Kristian Mjelde Bjelland og sin egen lillebror, Isak Helland-Hansen.. Dette ga Ask plass på årets lag, sammen med blant annet broren.
Ask Helland-Hansen er bror av den kjente sandvolleyballspilleren Sunniva Helland-Hansen.

##### Tilbake i Bergen

Før sesongen 2019-20 returnerte Helland-Hansen til Bergen. TIF Viking var det nye navnet på Nyborg. Og med Helland-Hansen på laget endte det med seriegull og cupsølv for Viking, mens Helland Hansen selv ble toppscorer i serien med 299 poeng.

Karrierestatistikk
------------------

### Klubb

| Klubb | Sesong | Liga |
| --- | --- | --- |
| Divisjon | Kamper | Poeng | Tabellplassering |
| Norges flagg Viking | 2019–20 | Mizunoligaen | 15 | 299 | 1 |
| Norges flagg Viking | 2020–21 | Mizunoligaen | 6 | 95 | *Avlyst* |

Referanser
----------

1. ↑   WorldofVolley, World of Volley spiller ID 25985[Hentet fra Wikidata]
2. ↑   Volleybox, Volleybox-ID p32219[Hentet fra Wikidata]
3. ↑  «Competition Site by Data Project». *nvbf-web.dataproject.com*. Besøkt 20. juni 2019.
4. ↑  «TVN og Førde VBK til topps i årets Mizunoliga». *Norges Volleyballforbund*. Besøkt 2. juli 2019.
5. ↑  NTB (31. mars 2020). «TIF Viking og Koll er seriemestere i volleyball». *Nettavisen*.

Eksterne lenker
---------------

* (en) Ask Helland-Hansen – Volleybox Rediger på Wikidata

* (en) Ask Helland-Hansen – World of Volley Rediger på Wikidata
**Sjavarsj Karapetjan** (armensk: Շավարշ Կարապետյան; født 1953 i Kirovakan, Armenia i daværende Sovjetunionen) er en armensk tidligere finnesvømmer. Han representerte Sovjetunionen i internasjonale mesterskap. 16. september 1976 kjørte en trolleybuss i Jerevan utfor en bro og havnet i innsjøen på 10 m dyp med 92 passasjer. Karapetyan trente tilfeldigvis i nærheten sammen med broren (de hadde akkurat fullført en 20 km løpetur). Han dykket ned til bussen og trakk opp passasjerer en etter en. På denne måten reddet han livet til 20 passasjerer, noen av de han trakk opp overlevde ikke. I det gjørmete vannet kom han i skade for å ta med et passasjersete som han forvekslet med en passasjer.[] Karapetyan ble liggende bevisstløs i 45 dager etter redningsdåden på grunn av kulde, forurenset vann og sår som han pådro seg. Helsen hans ble så svekket at idrettskarrieren var over. I 2014 var Karapetyan en av fakkelbærerne ved OL i Sotsji.

Referanser
----------

1. ↑   www.president.am[Hentet fra Wikidata]
2. ↑  «Shavarsh Karapetyan to celebrate birthday with his family». *Armenpress*. 19. mai 2014. Besøkt 18. september 2016.
3. ↑  «OOPS: Olympic Torch Goes Out In Russia». *The Huffington Post*. 7. oktober 2013. Besøkt 18. september 2016.
4. ↑  «Flameless torch puts spotlight on heroic champion» **(engelsk)**. Russia Today. 7. oktober 2013. Besøkt 18. september 2016.
5. ↑  «Vladimir Putin lights Olympic flame in Red Square ceremony». Besøkt 18. september 2016.
Ningxiangs beliggenhet i Hunan
**Ningxiang** (kinesisk: 宁乡县; pinyin: *Níngxiāng Xiàn*) er en kinesisk by på fylkesnivå i Changsha i provinsen Hunan i Sør-Kina. 

Befolkningen innen bygrensene anslås (2005) til 58 500.

Arkeologi
---------

Arkeologene har avdekket tydelige tegn etter Shang-kulturen i området. I 2004 fant man dessuten ruiner fra Vestre Zhou-perioden (11. årh. - 771 f.Kr.) i Tanheli. Her er bygninger, muligens palassresidenser, vollgraver, graver, bronse- og jadegjenstander. Funnet ble regnet som et av årets viktigste arkeologiske funn i Kina.

Kulturminner
------------

Hjemstedet til Liu Shaoqi (*Liu Shaoqi guju*, 刘少奇故居) og funnstedet Tanheli (*Tanheli yizhi*, 炭河里遗址) fra det vestlige Zhoudynastis tid er oppførte på Folkerepublikken Kinas liste over kulturminner.

Samferdsel
----------

Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan, og Chongqing, til den ender opp i Chengdu, hovedstaden i provinsen Sichuan.

Norsk misjon
------------

Det norske misjonsselskap etablerte en misjonsmark i provinsen Hunan i 1902, og den første misjonsstasjonen var i byen Changsha, øst for Ningxiang. Men bare to år etter ble det også opprettet en norsk misjonsstasjon i Ningxiang.

Referanser
----------

1. ↑  Cambridge History of Ancient China, 1999:209
2. ↑  «Ruins from the Western Zhou Period, Tanheli, Ningxiang County, Hunan Province». www.china.org. Besøkt 28. januar 2008.

Eksterne lenker
---------------

* Offisielt nettsted Rediger på Wikidata

* (en) Ningxiang – kategori av bilder, video eller lyd på Commons Rediger på Wikidata
* Old Residence of Liu Shaoqi[*død lenke*]
* Ruins from the Western Zhou Period, Tanheli, Ningxiang County, Hunan Province.

|  |  |
| --- | --- |
| Oppslagsverk/autoritetsdata | GeoNames
 |
Pietro Longhi: *Il ciarlatano*, 1757
En **sjarlatan** søker å bedra andre gjennom å gi seg selv, sitt arbeid, sin eiendom og så videre høyere verdi enn de egentlig har. 

Ordet kommer til norsk fra fransk *charlatan,* som ble brukt om selgere av medisiner som gjerne kunne kunngjøre sitt nærvær med musikk og et lite friluftsunderholdningsopptrinn. Den mest kjente av de parisiske sjarlataner var Tabarin (egentlig Anthoine Girard, ca 1584–1633), som satte opp sin scene på Place Dauphine der i byen i 1618, og hvis *commedia dell'arte* inspirerte sketsjer og farser, som i sin til inspirerte Molière. Ordet kan også spores til spansk; *charlatán*, en uvettig ordrik pratmaker. Etymologer mener å kunne spore ordet tilbake til et italiensk startpunkt. Det hevdes da å være en sammendragning av italiensk *ciarlare*, å «skravle»; eller fra *cerretano*, det vil si en person fra Cerreto, en landsby i området Umbria som var kjent for sine bløffmakere.

En studie av en sjarlatan
-------------------------

* Eric Humbertclaude: *Récréations de Hultazob* Paris: L'Harmattan 2010, ISBN 978-2-296-12546-9 (sur Melech August Hultazob, médecin-charlatan des Lumières Allemandes assassiné en 1743)

Se også
-------

* Kvakksalver

Referanser
----------

1. ↑  Burke, Peter (1994). *Popular Culture in Early Modern Europe*. London: Ashgate Publishing. ISBN 1-85928-102-8
2. ↑  Charlatan. Dictionary.com

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND
 |
Asjura-opptog i Bahrain…
… og i Montréal
**Asjura** (arabisk عاشوراء *ʼāshūrāʼ* ) er en stor høytid for både sjiitiske og sunniske muslimer, med forskjellige betydninger.

Ordet betyr «tiende», fordi det vises til *den 10. muharram i år 61* AH (10. oktober 680), til minne om martyren Husayn ibn Alis død.

Under slaget ved Karbala, forsøkte Alis sønn Husayn å gjøre opprør mot umayyade-veldet og kalifen Yazīd Bin Mu‘āwiyah (يزيد بن معاوية). Slaget endte med Husayns død og har blitt et symbol for martyrskapet.

Sjiittene regner denne hendelsen som verdenshistoriens største begivenhet; fordi de mener at det var med på å beholde islams grunnlegende prinsipper. De er overbevist om at folk i profetens familie, hans nærmeste, utlevde islam mest nærligende det han ville gjort. Husayns død gjenskapes årlig, som om slaget har akkurat skjedd. Høytiden utspiller seg gjennom de ti første dagene i måneden "muharram" (محرّم), med høydepunktet den 10. Praksis for mange deltagerne i høytiden var å slå seg selv med lette kjeder påsatt kniver, for å vise sin identifikasjon med Husayn. Dette har blitt ulovlig i dagens eneste sjia land; Iran. Normal sørging på denne dagen foregår i forsamlinger der historien gjenfortelles. Rytmisk slag på brystkassene på slutten av forsamlingene er normalt. 

I Saddam Husseins tid som Iraks leder var seremonien forbudt fordi sjiamuslimer ble sett på som vantro. I dag feires igjen høytiden i Irak som før. 

Ingen sjiaislamske religiøse ledere er hittil blitt observert i å sørge igjennom fysisk selvskading på seg selv (kutt på brystet, eller kniver osv.).

Asjura er også en høytid for de sunniske muslimene i noen områder (for eksempel i Maghreb og Vest-Afrika), fordi Husayn er sett som dydig.

Noter
-----

1. ↑  I år var *asjura* feiret 18. januar i noen land og 19. mars i Norge.
2. ↑  For den månedbaserte islamske kalenderen er kortere enn den gregorianske kalenderen skal *asjura* feires to ganger i 2009 (Hijra år 1430): 7. januar og 26. – 27. desember.
3. ↑  Se også **Mu‘āwīyah ʼibn ʼAbī Sufyān**.
4. ↑  Judith Bettelheim: "The Lantern Festival in Senegambia", *African Arts*, Vol. 18, No. 2. (Feb. 1985), pp. 50-102.
5. ↑  Emmanuel Sivan: "Sunni Radicalism in the Middle East and the Iranian Revolution", *International Journal of Middle East Studies*, Vol. 21, No. 1. (Feb. 1989), pp. 1-30.

Eksterne lenker
---------------

* (en) Ashura – kategori av bilder, video eller lyd på Commons Rediger på Wikidata

* (en) Ashura – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** LCCN **·** NKC
 |
MusikTeatret Albertslund Foto: Champ2100 
MusikTeatret Albertslund med scenetårnet tegnet av Henning Larsen. Foto: Champ2100 
**MusikTeatret Albertslund** er et kulturhus i Albertslund i Danmark. MusikTeatret inneholder en teater- og konsertsal med 1 000 plasser, to kinosaler med henholdsvis 222 og 96 plasser, et mindre allrom med 50 plasser samt en utendørsscene.

MusikTeatret Albertslund ble grunnlagt i 1974 og er senere utvidet i 1984 og 1996. Ved utvidelsen i 1996 ble det føyet til et 22 meter høyt scenetårn kledd med lister av sedertre tegnet av Henning Larsen.

Referanser
----------

1. ↑  «Om MusikTeatret» **(dansk)**. MusikTeatret. Arkivert fra originalen 13. februar 2019. Besøkt 29. mars 2019.
2. ↑  «Albertslundhuset» (PDF) **(dansk)**. Kroppedal Museum. Arkivert fra originalen (PDF) 27. mai 2016. Besøkt 29. mars 2019.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Gyldendals Teaterleksikon
 |

Portal: Danmark
**Senatorvalget i Colorado 2010** er et kongressvalg som avholdes 2. november 2010 i den amerikanske delstaten Colorado. Valget står mellom den sittende senatoren Michael Bennet og hans republikanske utfordrer Ken Buck.

Primærvalgene
-------------

### Demokratenes primærvalg

Demokratenes primærvalg sto mellom den sittende senatoren Michael Bennet og den tidligere speakeren i Representantenes hus i Colorado. Bennet ble pekt ut til Senatet av guvernør Bill Ritter i januar 2009, etter at senatoren Ken Salazar ble indreminister i Barack Obamas regjering. Obama ga sin støtte til Bennet, mens tidligere president Bill Clinton støttet Romanoff. Clinton støttet Romanoff blant annet fordi Romanoff støttet Hillary Clinton i hennes kamp for å bli demokratenes presidentkandidat. Romanoff solgte også huset sitt, for å få inn penger til valgkampen sin, uten at det hjalp i primærvalget.

Demokratenes primærvalg i Colorado 10. august 2010| Parti | Kandidat | Stemmer | Prosent |
| --- | --- | --- | --- |
|  | Demokratene | **Michael Bennet** | **183 225** | **54,2**% |
|  | Demokratene | Andrew Romanoff | 154 961 | 45,8% |
| Totalt | 338 186 | 100% |
| Oppmøte |  |  |

### Republikanernes primærvalg

I republikanernes primærvalg var det tidligere viseguvernør Jane Norton mot den konservative advokaten Ken Buck. Buck fikk liten støtte blant det republikanske etablissementet, den kanskje viktigste støtten kom fra senator Jim DeMint. Norton ble støttet av blant annet Sarah Palin og senatorene Sam Brownback, Tom Coburn og Orrin Hatch.

Republikanernes primærvalg i Colorado 10. august 2010| Parti | Kandidat | Stemmer | Prosent |
| --- | --- | --- | --- |
|  | Republikanerne | **Ken Buck** | **209 638** | **51,6**% |
|  | Republikanerne | Jane Norton | 196 954 | 48,4% |
| Totalt | 406 592 | 100% |
| Oppmøte |  |  |

Senatorvalget
-------------

På meningsmålingene er det jevnt mellom de to kandidatene, med noen få prosentpoengs ledelse til Ken Buck. 

Senatorvalget i Colorado 2010 2. november 2010| Parti | Kandidat | Stemmer | Prosent |
| --- | --- | --- | --- |
|  | Demokratene | Michael Bennet |  |  % |
|  | Republikanerne | Ken Buck |  |  % |
| Totalt |  |  % |
| Oppmøte |  |  |

Referanser
----------

1. ↑  Michael Booth (26. juli 2010): Romanoff goes all in, sells house and loans campaign $325,000 Arkivert 31. august 2010 hos Wayback Machine.. *Denver Post*.

Eksterne lenker
---------------

| * v
* d
* r
USAs kongressvalg 2010 |
| --- |
| Alabama **·** Alaska **·** Arizona **·** Arkansas **·** California **·** Colorado **·** Connecticut **·** Delaware (spesialvalg) **·** Florida **·** Georgia **·** Hawaii **·** Idaho **·** Illinois **·** Indiana **·** Iowa **·** Kansas **·** Kentucky **·** Louisiana **·** Maryland **·** Massachusetts (spesialvalg) **·** Pennsylvania **·** Sør-Carolina |
***Musikk-Expressen*** var en norsk musikkavis, som ble etablert våren 1966 av Amund Myklebust, som også var ansvarlig redaktør for foretaket. Musikkavisen gikk inn etter utgivelsen av et par nummer, men ble en direkte forløper for det langt mer betydningsfulle *POP-Revyen*.

Uklar profil
------------

*Musikk-Expressen* skulle etter planen komme annenhver uke og formidle «POP \* JAZZ \* KLASSISK». Prosjektet var ambisiøst nok, men målgruppen var noe diffus. Allerede i første nummer startet en talentjakt, hvor redaksjonen utlovte platekontrakt til dem som sendte inn de beste lydbåndopptakene (vedlagt returporto om de ønsket tapene returnert), moter, nyheter fra utlandet, og intervjuer med norske artister. I første nummer var det «hjemme på pikerommet»-intervju med gymnasiast Åse Kleveland, som nettopp hadde vunnet den norske Melodi Grand Prix-finalen, hadde skaffet seg fanklubb i Frankrike, og hadde fått debutere med å spille inn en LP-plate.

Redaksjon
---------

Redaksjonen holdt til i Bertel O. Steen gården og i tilslutning til Narvesen Kioskkompani. Jan Schwarzott hadde ansvar for klassisk musikk, mens Myklebust tok seg av popmusikk og jazz. Redaktøren fant imidlertid ut at én krone pr. avis på 8 sider ble for dyrt for unge kjøpere, og startet isteden en ny musikkavis, *POP-Revyen*, som i hovedsak konsentrerte seg om popmusikk (beat, rhythm and blues og visesang). Den hadde like mange sider, men kostet kun en tredjedel, og foregrep tabloidformatet med større bilder og overskrifter på forsiden, etter hvert også med illustrasjoner eller fotografier i farger.
Liten sjark av opprinnelig type på Lofotfiske.
**Sjark** (gjennom russisk fra engelsk *shark*, «hai» ) er en type lett fiske- og transportbåt. Utsende er karakteristisk med steil og høy forstevn; som en arv fra Nordlandsbåten. Akterenden er imidlertid såkalt kryssehekk med roret under hekken. Sjarken har sin egen profil på hekken som skiller seg fra krysserhekken på skøyter sørfra. Sjarken er som regel mellom 25 til 35 fot, klinkbygget og kan være åpen eller ha dekk. 

Klassisk sjark med styrhuset akter.Tradisjonelt var styrhuset akter og lugar forut med arbeidsdekk midtskips og akter rundt styrhuset. Motoren lå da akter under styrhuset med lasterom midtskip foran motoren. Forut var dekket hevet til toppen av rekka så det ble bedre plass i lugaren. Disse hadde både storseil, fokk og mesan, men etterhvert ble stormasten bare for lastebommen mens mesanen ble beholdt som støtteseil og for å holde baugen mer opp mot vinden når man fisket.

På nyere typer er styrhuset sammenbygd med dekket og lugaren forut noe som gir et større arbeidsdekk. Motor ligger da ofte framme under styrhuset med lasterom attom motor. De nye sjarkene har ofte mesan som støtteseil. Plassen mellom styrhuset og akterenden brukes til arbeid med fiskeredskap. Noen har et lite hus akter på en side, bl.a. for å komme ned til motoren hvis den er akter.

Nyere sjark med styrhuset framme med masthus akter. Skroget er tradisjonelt klinkbygd, men har aluminiums overbygg.
Under fiske brukes sjarken i lokale kystfarvann, med plass til en enkelt fisker. Denne typen kystfiske er vanlig langs hele kysten, men det er flest kystfiskere med sjark i Nord-Norge.

Navnet sjark brukes også på helt moderne fiskebåter med annen form, som regel med speil akter og kan være hurtiggående, kalt snøggsjark (speedsjark).

Referanser
----------

1. ↑   -Bokmålsordboka

Eksterne lenker
---------------

* (en) Sjark – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki
 |
Vermeers *Syersken* fra 1654 er eksempel på et sjangermaleri med motiv fra hverdagslivet.
*Jenta og druer*, olje på lerret, av den italienske Antonio Rotta
*The Lord is my Sheperd* («Herren er min hyrde») av den amerikanske sjangermaleren Eastman Johnson (1824–1906) fra omkring 1863 viser en amerikansk negerslave som søker trøst i Bibelen, antakelig i Hyrdesalmen
**Sjangermaleri**, også kalt **sjangerbilde**, **sjangerkunst** og **sjangerscene** etter fransk *petit genre* (i motsetning til *grand genre*, det vil si «historiemaleri»), er malerier og andre bilder i kunsthistorien som viser motiver fra dagliglivet. De er forsøk på å fremstille ulike sider ved hverdagslivet gjennom portretter av alminnelige mennesker i vanlige, trivielle situasjoner, gjerne scener fra markeder, hjem, fester, vertshus og gater. Innholdet kan være fortellende, ofte lett anekdotisk, fra malerens samtid, men også religiøst, allegorisk eller historisk. Framstillingene kan være realistiske, oppdiktede eller romantiserte.

Antonio Rotta, *Il caso senza speranza*, 1871
De tidligste sjangerscenene finnes i bakgrunnen i religiøse bilder, men etterhvert utviklet de seg til å bli et selvstendig motiv. Folkelivsskildringer ble populære i 1600-tallets Holland, og kunstnere som Johannes Vermeer og Frans Hals malte mange sjangerscener, ofte figurer i interiører. Sjangermaleriet finner vi også igjen hos franske malere på 1700-tallet, som Chardin og Antoine Watteau. På grunn av det gjenkjennelige, og ofte sentimentale innholdet har sjangermaleriet vært en populær kunstform blant borgerskapet og middelklassen.

Sjangermalerier står i motsetning til andre typer malerier, som stilleben, historiemaleri, portrettmalerier, marinemalerier og landskapsmalerier. Betegnelsen *sjangerbilde* brukes imidlertid iblant også feilaktig om et bilde som er bestemt etter sjanger, altså etter et visst innhold eller motiv. I likhet med seinere tiders sjangerlitteratur og sjangerfilm, knyttes da sjangermaleriet til en tydelig sjanger. Det vil si at kunstuttrykket bevisst følger konvensjoner eller tradisjoner for form og innhold og er utført etter en mer eller mindre klart definert oppskrift eller formel.

Se også
-------

* Stilleben
* Portrett
* Landskapsmaleri
* Vedutamaleri
* Marinemaleri
* Historiemaleri
* Slagmaleri
* Maleriets historie
* Ukiyo-e, japanske sjangermotiver 1600-1900
* Kistebrev, Bilderbogen, lubok, billige ettbladstrykk med populære motiver 1600-1900, også hverdagsscener
* Tendenskunst, kunst med et tydelig politisk eller religiøst budskap

Eksterne lenker
---------------

* (en) Genre paintings – kategori av bilder, video eller lyd på Commons Rediger på Wikidata

Portal: Kunst

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** GND **·** LCCN **·** NDL **·** NKC
 |
**Erik Berentsen** (født i 1805, død i 1878) fra Stavanger var en kjøpmann som startet opp et stort firma i Stavanger, en manufaktur- og isenkram (jernvare) -forretning i forbindelse med skipsrederi og sildehandel.

Virksomheten var etterhvert blitt konsentrert om sei og sild, og han gjorde skipshandelen til byens største i bransjen. I 1865 ble «Berentsens Reperbane» anlagt på Spilderhaugsområdet av Erik Berentsen d.e. og hans svigersønn Charles Racine. Det var den siste reperbane i bruk i Stavanger av i alt 10 stk. og den var i drift til 1917.

Familie
-------

Erik Berentsen var bror av Michael Berentsen, som han en periode drev forretninger sammen med. I 1849 opphørte deres felles foretak E. & M. Berentsen, som hadde bestått av en manufaktur-, kolonial- og isenkramforretning, samt skipsrederi og sildehandel.

Erik Berentsen var far til Lars Berentsen som etterhvert overtok over firmaet sammen med sin mor og svogeren Charles Racine. Fra 1892 var Lars eneinnehaver av firmaet «E. Berentsen».

Referanser
----------

1. ↑   Karmsundposten, urn.nb.no, type referanse dødsannonse, utgitt 15. mai 1878[Hentet fra Wikidata]
2. ↑  Michaelsen, M. L. (1927). *Stavanger sjøfarts historie : seilskibene og seilskibsfarten i aarene fra 1600 til 1922*. Dreyer.

|  |  |
| --- | --- |
| Oppslagsverk/autoritetsdata | Historisk befolkningsregister **·** VIAF
 |
**Batala** (punjabi: ਬਟਾਲਾ) er en by og kommune (*tehsil*) i distriktet Gurdaspur i den norvestindiske delstaten Punjab. Batala er den største byen i dette distriktet, og ble grunnlagt av Raja Ram Deo rundt år 1465, under styret til Bahlul Lodi. Byen var blant de eldste i provinsen Lahore i middelalderperioden. Batala huser blant annet Baring Union Christian College, som er en av de store collegene i området. Batala var også en gang kjent for sine mange industrier. 

Batala ligger på Pathankot Road, 38 km nordøst for Amritsar og i en gjennomsnittlig høyde på 249 moh. NH 15 (National Highway 15, Kandla-Pathankot) går gjennom byen. Byen huser 14 monumenter av stor religiøs og historisk betydning. Av disse er fem moskéer, to templer og to gurdwaraer (nylig ombygd, med bevaring av de gamle delene av bygget). Tre monumenter er forbundet med sikhismens historie og to med mogulperioden.

Demografi
---------

Ved folketellingen i 2001 hadde byen 126 646 innbyggere, hvorav 53 % var menn og 47 % var kvinner. Gjennomsnittlig lesekyndighet var 72 %, noe som var høyere enn landsgjennomsnittet på 59,5 %. Mannlig lesekyndighet var 75 %, mens 69 % av kvinnene var lesekyndige. 11 % av befolkningen i Batala var barn under 6 år.

Referanser
----------

1. ↑  2001 Census of India

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** BNF **·** BNF (data) **·** GeoNames
 |
**Første armé** (***First Army***) var en armé i den britiske hæren under første og annen verdenskrig.

Første verdenskrig
------------------

Første armé ble opprettet 26. desember 1914 da korpsene i British Expeditionary Force ble delt i Første armé under generalløytnant Douglas Haig og Annen armé under general Horace Smith-Dorrien. Første armé måtte slå retrett ved Vimy Ridge i mai 1916 og ved Fromelles den neste måneden. Første armé tok del i offensiven i 1918 som drev tyskerne tilbake og i praksis endte krigen.

Annen verdenskrig
-----------------

Første armé ble opprettet på nytt i annen verdenskrig for å lede landstridskreftene i operasjon Torch, landsettingene i Marokko og Algerie 8. november 1942. Den bestod i begynnelsen kun av britiske og amerikanske tropper, organisert i tre separate komponenter, en for hvert landingssted; Oran, Algiere og Casablanca. Etter at de franske styrkene hadde overgitt seg til tyskerne, ble også franske tropper underlagt Første armé, som til slutt bestod av fire korps; det amerikanske II korps, det britiske V korps, det britiske IX korps og det franske XIX korps.
En **bataljonsstridsgruppe** er et lite forband i en armé. Bataljonsstridsgruppen består vanligvis av en redusert infanteri- eller panserbataljon (gjerne med to kompanier eller eskadroner) samt en attachert blanding av mindre panser-, kavaleri, infanteri- og støtteavdelinger organisert etter stridsgruppens oppdrag. Infanteri- eller panserbataljonen står for stridsgruppens stabs- og ledelseselement, og bataljonssjefen er stridsgruppens leder.

Strukturen i en stridsgruppe er fleksibel, og den kan omorganiseres raskt for å tilpasse seg endringer i kampsituasjonen. En offensiv stridsgruppe kan for eksempel være sentrert rundt en redusert panserbataljon, med to stridsvogneskadroner støttet av et attachert infanterikompani. En mer defensiv stridsgruppe kan sentreres rundt en redusert infanteribataljon, med to kompanier og en pansereskadron. Støtteavdelingene vil ofte omfatte en oppklaringstropp (kavaleri), en luftvernenhet, en antipanserseksjon og ingeniørenhet, pluss artilleristøtte.

En panserdivisjon eller mekanisert divisjon kan ha inntil 12 separate bataljonsstridsgrupper til disposisjon, med tre eller fire i hver brigade.

Eksterne lenker
---------------

* Battle groups and company groups – armedforces.co.uk
**Erik Boye** (født 20. september 1947) er norsk fysiker og professor emeritus ved Oslo Universitetssykehus .

Utdanning og virke
------------------

Boye tok sin grunnutdannelse i fysikk ved NTH (nå NTNU) i biofysikk i 1973. Diplomoppgaven ble utført ved Radiumhospitalet, der han har arbeidet siden. Først som fysiker ved Avdeling for Medisinsk Fysikk, siden som forsker, forskningssjef og instituttleder ved Institutt for kreftforskning. Han tok doktorgraden (Dr. philos) i strålingsbiologi i 1980 og startet kort etter den forskningen som skulle prege hans videre forskerkarriere i mange tiår: molekylærbiologiske studier av reguleringsmekansimer for cellevekst og celledeling. Boye har vært professor ved Institutt for Biovitenskap, Universitetet i Oslo, siden 2003. 

Han har vært en pioner i utvikling og bruk av væskestrømsfotometri (flow cytometry) til studier av enkeltceller og deres biologiske reguleringsmekanismer. Boye er en av en håndfull norske medlemmer i European Molecular Biology Organization (EMBO), der han har sittet i styret i flere år. Han står bak over 120 vitenskapelige, fagfellevurderte publikasjoner, mange av dem i de høyest rangerte tidsskriftene i verden.

### Priser og æresutmerkelser

Boye er medlem av Det norske Vitenskapsakademi, der han har sittet i styret i flere år og har hatt lengre forskningsopphold ved universitetene i Chicago, Stockholm, Stanford, Sevilla og København. Han har mottatt Stiansens biomedisinske forskningspris og vært leder av et fagpanel i European Research Council. Han er opptatt av forskningsformidling, noe som har gjort ham til en aktiv formidler opp igjennom årene, blant annet i NRK, norske aviser og ulike tidsskrifter. 

De siste årene har han engasjert seg mye for doping-problematikk i idretten. Særlig av tilfeller der uskyldige utøvere har blitt dømt etter feil anvendelse og tolkning av vitenskapelige undersøkelser.

Referanser
----------

1. ↑   www.proff.no[Hentet fra Wikidata]
2. ↑   www.dnva.no, besøkt 29. september 2019[Hentet fra Wikidata]
3. ↑  «OUH - Group members». *www.ous-research.no* **(engelsk)**. Besøkt 1. oktober 2019.
4. ↑  «Medlemmer | Det Norske Videnskaps-Akademi». *www.dnva.no*. Besøkt 1. oktober 2019.
5. ↑  «Frykter uskyldige skal bli dømt for doping - Apollon». *www.apollon.uio.no* **(norsk)**. Besøkt 1. oktober 2019.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ORCID **·** CRIStin
 |
**Arctic National Wildlife Refuge** er et viltreservat som ligger i det nordlige Alaska.

Geografi
--------

Reservatet har et totalt areal på ca. 76.889 km², der ca. 32.374 km² er utpekt til særskilt viltområde.[] Reservatet strekker seg fra Kaktovik i nord til Brooks Range-fjellene i syd.

Reservatet er habitat for ca. 45 forskjellige arter av pattedyr, 36 forskjellige fiskearter og 180 forskjellige fuglearter.

Arctic National Wildlife Refuge forvaltes av United States Fish and Wildlife Service.

Historie
--------

Arctic National Wildlife Refuge ble opprettet i 1960 og omfattet da kun et mindre område.

I 1977 startet man å utvinne olje ved Prudhoe Bay Oil Field ved Prudhoe Bay.

I desember 1980 ble reservatområdet utvidet med ytterligere arealer og det har deretter vokst gjennom ytterligere forstørrelser gjennom årene. I forbindelse med utvidelsen ble det bestemt at ingen fikk bo i området, med unntak for de seks familier av hvite nybyggere som allerede bodde der. Nå er det bare Heimo Korth og hans familie som er igjen.[]

Referanser
----------

1. ↑  «Arkivert kopi». Arkivert fra originalen 23. september 2008. Besøkt 3. oktober 2008.  «Arkivert kopi». Arkivert fra originalen 23. september 2008. Besøkt 22. desember 2017.
2. ↑  «Arkivert kopi». Arkivert fra originalen 31. august 2013. Besøkt 22. desember 2017.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** LCCN **·** SUDOC **·** GeoNames **·** GNIS
 |
**Katalysatormordet** (2012) er en kriminalroman skrevet av Hans Olav Lahlum. Det er hans tredje bok om etterforsker Kolbjørn Kristiansens virke i Oslo. Den er fortalt i en narrativ form med hovedpersonen som forteller.

Den handler om den mystiske forsvinningen av historiestudent og aktivist Falko Reinhardt under en hyttetur til Vestre Slidre i Valdres den 5. august 1969, og drapet 1 år efter, på hans forlovede, bankdatteren Marie Morgenstierne, som ble skutt og påkjørt av en kveldstrikk på Slemdal den 5. august 1970, mens bokas forteller, etterforsker Kolbjørn Kristiansen, så på, sammen med den blinde Aase Johansen som kom like efter. De to forlovede var begge med i en utbrytergruppe fra Sosialistisk Ungdomsforbund (SUF) sammen med psykologistudent Trond Ibsen, statsviterstudent Kristine Larsen, språkstudent Miriam Filtvedt Bentsen og kunststudent Anders Pettersen. Etterforsker Vegard Danielsen etterforsket Falkosaken og er med den lynskarpe professordatter Patricia Louise I. E. Borchmann, støttespillere i oppklaringen, som baserer seg mye på Falko's hovedoppgave om nazistnettverk i Valdres ved hytta til den intetanende svigerfar Martin Morgenstierne, og muldvarper som etter etableringen av SUF(m-l) den 28. september 1969, truer med å sprenge i aktivistgruppa.

Mottakelse
----------

Dagbladets anmelder Torbjørn Ekelund ville gjerne lese mere. NRKs Leif Ekle mente dessverre at boka er interessant som historiefortelling, mer enn som et kriminelt drama.

Referanser
----------

1. ↑  Torbjørn Ekelund, - Leser gjerne 15 bøker til i samme serie fra dagbladet.no den 29. januar 2012.
2. ↑  Lettbeint og uviktig - men sjarmerende fra nrk.no den 13. februar 2012.
***Zavesjtsjanije professora Douelja*** (originaltittel: *Завещание профессора Доуэля*) er en sovjetisk film fra 1984, regissert av Leonid Menaker.

Handling
--------

Professor Dowell finner på en løsning som han mener kan gjenopplive kroppsdeler, men dør kort tid senere av et omfattende hjerteinfarkt. I testamentet sitt ber professoren om å bli gjenopplivet med denne løsningen. Adjunkt Dr. Korn kobler professorens hode til løsningen hans. Men han lar kroppen til professoren ligge igjen i en bil, setter fyr på bilen, og triller bilen av veien rett utenfor byen. Arthur, sønn av professoren, kommer i begravelsen til sin far.

I en forkullet bil oppdager Arthur en gjenstand som tilhører Dr. Korn, og gir dette til en politi-betjent som bevis. I mellomtiden forsøker politiet å arrestere narkotika-smuglere ved en restaurant, og som følge av en skuddveksling blir to kvinner drept. Patologen skriver ut dødsattestene til de to kvinnene, og gir likene videre til Dr. Korn.

Men Korn kobler hodet fra den ene kroppen til kroppen fra den andre - kvinnen som heter Eva - som blir gjenopplivet ved hjelp av professorens løsning. Hodet til Eva tilhørte en sanger som reiste på turné, og var liket til Arthurs kjæreste. Dr. Korn ønsker å lære seg den livgivende løsningen. Men professorens hode er kraftig imot dette, og han gir Dr. Korn feil formel to ganger. Men Dr. Korn blir samtidig mistenkt for å ha myrdet professoren.

Skuespillere
------------

* Olgert Kroders som Professor Dowell
* Igor Vasiliev som Dr. Robert Korn
* Valentina Titova som Marie Laurent
* Natalya Sayko som Angelika / Monika / Eva
* Alexei Bobrov som Arthur Dowell. Professorens sønn
* Nikolai Lavrov som politi-betjent Baxter
* Aleksandr Porokhovshchikov
* Ernst Romanov som Richardson
* Boris Tsymba som Willie

Referanser
----------

1. ↑  ; besøksdato: 13. april 2016.
2. ↑  На "Ленфильме" почтили память режиссера Леонида Менакера
3. ↑  Завещание профессора Доуэля (1984)

Eksterne lenker
---------------

* (en) *Zavesjtsjanije professora Douelja* på Internet Movie Database Rediger på Wikidata

* (en) *Zavesjtsjanije professora Douelja* på AllMovie Rediger på Wikidata

* (nl) *Zavesjtsjanije professora Douelja* på MovieMeter Rediger på Wikidata